**แนวปฏิบัติในการจัดทำบันทึกข้อตกลงความร่วมมือและบันทึกความเข้าใจ**

ระหว่างคณะกรรมการสิทธิมนุษยชนแห่งชาติ หรือสำนักงานคณะกรรมการสิทธิมนุษยชนแห่งชาติ

กับองค์กรหรือหน่วยงานต่าง ๆ

...................................

 โดยที่เป็นการสมควรแก้ไขแนวปฏิบัติในการจัดทำบันทึกข้อตกลงความร่วมมือและบันทึกความเข้าใจระหว่างคณะกรรมการสิทธิมนุษยชนแห่งชาติ หรือสำนักงานคณะกรรมการสิทธิมนุษยชนแห่งชาติ กับองค์กรหรือหน่วยงานต่าง ๆ ให้สอดคล้องกับภารกิจของคณะกรรมการสิทธิมนุษยชนแห่งชาติและสำนักงานคณะกรรมการสิทธิมนุษยชนแห่งชาติ ตามรัฐธรรมนูญแห่งราชอาณาจักรไทย พุทธศักราช ๒๕๖๐ และพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. ๒๕๖๐ คณะกรรมการสิทธิมนุษยชนแห่งชาติ ในการประชุมด้านบริหาร ครั้งที่ ๒๔/๒๕๖๖ เมื่อวันที่ ๑๓ มิถุนายน ๒๕๖๖ จึงมีมติให้ยกเลิกแนวปฏิบัติในการจัดทำบันทึกข้อตกลงความร่วมมือระหว่างคณะกรรมการสิทธิมนุษยชนแห่งชาติ หรือสำนักงานคณะกรรมการสิทธิมนุษยชนแห่งชาติ กับองค์กรหรือหน่วยงานต่าง ๆ ลงวันที่ ๑๒ เมษายน ๒๕๖๐ และกำหนดแนวปฏิบัติในการจัดทำบันทึกข้อตกลงความร่วมมือและบันทึกความเข้าใจ ดังต่อไปนี้

 ข้อ ๑ ในแนวปฏิบัตินี้

 “คณะกรรมการ” หมายความว่า คณะกรรมการสิทธิมนุษยชนแห่งชาติ

 “ประธานกรรมการ” หมายความว่า ประธานกรรมการสิทธิมนุษยชนแห่งชาติ

 “กรรมการ” หมายความว่า กรรมการสิทธิมนุษยชนแห่งชาติ

 “เลขาธิการ” หมายความว่า เลขาธิการคณะกรรมการสิทธิมนุษยชนแห่งชาติ

 “สำนักงาน” หมายความว่า สำนักงานคณะกรรมการสิทธิมนุษยชนแห่งชาติ

 ข้อ ๒ กรณีที่ประธานกรรมการ กรรมการ หรือสำนักงาน เห็นสมควรจัดทำบันทึกข้อตกลงความร่วมมือหรือบันทึกความเข้าใจกับองค์กรหรือหน่วยงานใด ให้ประธานกรรมการ กรรมการ หรือสำนักงาน เสนอหลักการ เหตุผล และวัตถุประสงค์ของความร่วมมือ ต่อคณะกรรมการเพื่อให้ความเห็นชอบในหลักการ

 การจัดทำบันทึกข้อตกลงความร่วมมือหรือบันทึกความเข้าใจตามวรรคหนึ่ง ให้พิจารณาเกณฑ์ดังต่อไปนี้ประกอบด้วย

 (๑) ความสอดคล้องกับยุทธศาสตร์ของคณะกรรมการ หรือหน้าที่และอำนาจของคณะกรรมการหรือสำนักงาน

 (๒) เหตุผลความจำเป็นหรือประโยชน์ที่คณะกรรมการหรือสำนักงานจะได้รับตามหน้าที่และอำนาจในการส่งเสริมและคุ้มครองสิทธิมนุษยชน

 ข้อ ๓ ให้สำนักงานประสานองค์กรหรือหน่วยงานที่เกี่ยวข้อง เพื่อร่วมกันพิจารณารายละเอียดเนื้อหา
และจัดทำเป็นบันทึกข้อตกลงความร่วมมือหรือบันทึกความเข้าใจ โดยอย่างน้อยต้องกำหนดระยะเวลาสิ้นสุด
การแก้ไขเพิ่มเติม และการยกเลิกบันทึกข้อตกลงความร่วมมือหรือบันทึกความเข้าใจไว้ ทั้งนี้ ให้มีสาระสำคัญตามรูปแบบที่กำหนดไว้ท้ายแนวปฏิบัตินี้

 ให้สำนักงานเสนอบันทึกข้อตกลงความร่วมมือหรือบันทึกความเข้าใจที่ได้ตรวจสอบความถูกต้องแล้ว ต่อคณะกรรมการเพื่อพิจารณาให้ความเห็นชอบและกำหนดเวลาในการลงนาม

 ข้อ ๔ พิธีลงนามบันทึกข้อตกลงความร่วมมือหรือบันทึกความเข้าใจ ให้จัดขึ้น ณ สำนักงานหรือสถานที่ซึ่งผู้มีอำนาจลงนามในบันทึกข้อตกลงความร่วมมือหรือบันทึกความเข้าใจตกลงกัน แล้วแต่กรณี

 ข้อ ๕ กรณีที่มิได้จัดพิธีลงนามบันทึกข้อตกลงความร่วมมือหรือบันทึกความเข้าใจตามรูปแบบในข้อ ๔ ให้เสนอประธานกรรมการ เลขาธิการ หรือรองเลขาธิการที่ได้รับมอบหมาย แล้วแต่กรณี ลงนาม และส่งให้องค์กรหรือหน่วยงานที่ร่วมจัดทำบันทึกข้อตกลงความร่วมมือหรือบันทึกความเข้าใจเพื่อลงนามต่อไป

 ข้อ ๖ ให้สำนักงานเผยแพร่บันทึกข้อตกลงความร่วมมือและบันทึกความเข้าใจในเว็บไซต์ และจัดเก็บในระบบฐานข้อมูลของสำนักงาน

 ข้อ ๗ ให้ผู้ที่เห็นสมควรจัดทำบันทึกข้อตกลงความร่วมมือหรือบันทึกความเข้าใจตามข้อ ๒ ร่วมกับหน่วยงานภายในสำนักงานที่ได้รับมอบหมาย ดำเนินการตามกรอบความร่วมมือเพื่อให้บรรลุวัตถุประสงค์ของการจัดทำ

 ข้อ ๘ การแก้ไขเพิ่มเติมบันทึกข้อตกลงความร่วมมือหรือบันทึกความเข้าใจ ให้กระทำได้โดยแจ้งความประสงค์ไปยังอีกฝ่ายหนึ่ง และให้มีผลใช้บังคับเมื่อได้รับความเห็นชอบจากอีกฝ่ายหนึ่ง

 การยกเลิกบันทึกข้อตกลงความร่วมมือหรือบันทึกความเข้าใจ ให้กระทำได้โดยมีหนังสือบอกกล่าว
ไปยังอีกฝ่ายหนึ่ง และให้การยกเลิกมีผลตั้งแต่วันถัดจากวันที่อีกฝ่ายหนึ่งได้รับหนังสือบอกกล่าว

 กรณีคณะกรรมการเห็นสมควรให้แก้ไข เพิ่มเติม หรือยกเลิก บันทึกข้อตกลงความร่วมมือหรือบันทึกความเข้าใจฉบับใด ให้สำนักงานประสานองค์กรหรือหน่วยงานที่ร่วมจัดทำบันทึกข้อตกลงหรือบันทึก
ความเข้าใจนั้นเพื่อแก้ไข เพิ่มเติม หรือยกเลิกบันทึกข้อตกลงความร่วมมือหรือบันทึกความเข้าใจต่อไป ทั้งนี้
ให้นำแนวปฏิบัติข้อ ๓ ข้อ ๔ และข้อ ๕ มาใช้บังคับกับการดำเนินการตามวรรคนี้โดยอนุโลม

 ข้อ ๙ ให้สำนักงานรายงานผลการดำเนินการตามบันทึกข้อตกลงความร่วมมือและบันทึกความเข้าใจต่อคณะกรรมการอย่างน้อยปีละหนึ่งครั้ง

 ข้อ ๑๐ การใดที่ได้ดำเนินการก่อนที่แนวปฏิบัตินี้มีผลใช้บังคับและยังไม่แล้วเสร็จ ให้การดำเนินการนั้นเป็นอันใช้ได้ และให้ดำเนินการต่อไปตามแนวปฏิบัตินี้

 ข้อ ๑๑ กรณีมีข้อขัดข้องในการปฏิบัติตามแนวปฏิบัตินี้ ให้เสนอคณะกรรมการพิจารณา

 ให้ใช้แนวปฏิบัตินี้ตั้งแต่วันที่ ๑๔ มิถุนายน ๒๕๖๖ เป็นต้นไป

พรประไพ กาญจนรินทร์

ประธานกรรมการสิทธิมนุษยชนแห่งชาติ

**แบบบันทึกข้อตกลงความร่วมมือ/บันทึกความเข้าใจ**

**

***ตราสัญลักษณ์/ภาพเครื่องหมายราชการขององค์กร/หน่วยงาน
ที่ทำบันทึกข้อตกลง***

**บันทึกข้อตกลง/บันทึกความเข้าใจ**

**ว่าด้วยความร่วมมือด้าน ...............................................**

**ระหว่าง**

**คณะกรรมการสิทธิมนุษยชนแห่งชาติ / สำนักงานคณะกรรมการสิทธิมนุษยชนแห่งชาติ
กับ ......................................................................................................**

บันทึกข้อตกลงความร่วมมือ/บันทึกความเข้าใจนี้ทำขึ้น ณ ..................................... เมื่อวันที่ ...................................... ระหว่างคณะกรรมการสิทธิมนุษยชนแห่งชาติ / สำนักงานคณะกรรมการ
สิทธิมนุษยชนแห่งชาติ โดย .................................................. ประธานกรรมการสิทธิมนุษยชนแห่งชาติ / เลขาธิการคณะกรรมการสิทธิมนุษยชนแห่งชาติ / รองเลขาธิการคณะกรรมการสิทธิมนุษยชนแห่งชาติที่ได้รับมอบหมาย ซึ่งในบันทึกข้อตกลงความร่วมมือ/บันทึกความเข้าใจ นี้ เรียกว่า “กสม. / สำนักงาน กสม.” ฝ่ายหนึ่ง กับ .................................................. โดย .................................................. ซึ่งในบันทึกข้อตกลงความร่วมมือ/บันทึกความเข้าใจนี้ เรียกว่า “............................................” อีกฝ่ายหนึ่ง โดยมี.................................................. เป็นสักขีพยานในนาม กสม. / สำนักงาน กสม. และ ......................................... เป็นสักขีพยานในนาม ........................................................

1. **หลักการและเหตุผล**

..............................................................................................................................................................................................................................................................................................................................................................................................................................................................................................................

เพื่อประสานความร่วมมือและส่งเสริมให้การปฏิบัติภารกิจของ กสม. / สำนักงาน กสม.
และ .............................................. เป็นไปอย่างมีประสิทธิภาพ เกิดประโยชน์ต่อประชาชนและประเทศชาติ ทั้งสองฝ่ายจึงได้จัดทำบันทึกข้อตกลง/บันทึกความเข้าใจฉบับนี้ขึ้น โดยมีรายละเอียดดังต่อไปนี้

**๒. วัตถุประสงค์**

๒.๑ ..........................................................................................................................................

๒.๒ ..........................................................................................................................................

๒.๓ ..........................................................................................................................................

๓. กรอบความร่วมมือ...

**๓. กรอบความร่วมมือ**

การดำเนินการตามบันทึกข้อตกลง/บันทึกความเข้าใจนี้ กสม. / สำนักงาน กสม.
และ .......................................... จะให้ความร่วมมือและสนับสนุนซึ่งกันและกันตามกรอบภารกิจ หน้าที่และอำนาจของหน่วยงาน โดยมีสาระสำคัญ ดังนี้

๓.๑ ..........................................................................................................................................

๓.๒ ..........................................................................................................................................

๓.๓ ..........................................................................................................................................

**๔. การใช้บังคับ**

บันทึกข้อตกลง/บันทึกความเข้าใจฉบับนี้ มีผลใช้บังคับตั้งแต่วันถัดจากวันที่ผู้มีอำนาจลงนามของทั้งสองฝ่ายได้ลงนามเป็นต้นไป และให้มีกำหนดระยะเวลา ... ปี ทั้งนี้ หากฝ่ายใดฝ่ายหนึ่งประสงค์
จะปรับปรุงเปลี่ยนแปลง แก้ไขและ/หรือเพิ่มเติมบันทึกข้อตกลง/บันทึกความเข้าใจนี้ ให้จัดทำเป็น
ลายลักษณ์อักษรไปยังอีกฝ่ายหนึ่งทราบ โดยให้จัดทำเป็นบันทึกแก้ไขเพิ่มเติม เมื่อได้รับความเห็นชอบ
จากอีกฝ่ายหนึ่งแล้ว ให้มีผลใช้บังคับได้ และหากฝ่ายใดฝ่ายหนึ่งประสงค์จะยกเลิกบันทึกข้อตกลง/บันทึก
ความเข้าใจนี้ ให้กระทำได้โดยมีหนังสือบอกกล่าวไปยังอีกฝ่ายหนึ่ง และให้การยกเลิกบันทึกข้อตกลง/บันทึกความเข้าใจนี้มีผลตั้งแต่วันถัดจากวันที่ได้รับหนังสือบอกกล่าวเป็นต้นไป

บันทึกข้อตกลง/บันทึกความเข้าใจนี้ได้ทำขึ้นเป็นสองฉบับมีข้อความถูกต้องตรงกัน ทั้งสองฝ่ายได้อ่านและเข้าใจข้อความโดยละเอียดตลอดแล้ว เห็นถูกต้องตามวัตถุประสงค์ จึงลงนามร่วมกันไว้ต่อหน้าพยานเป็นสำคัญ และเก็บรักษาไว้ฝ่ายละฉบับ

|  |  |
| --- | --- |
| **คณะกรรมการสิทธิมนุษยชนแห่งชาติ /****สำนักงานคณะกรรมการสิทธิมนุษยชนแห่งชาติ**(ลงชื่อ).......................................................(.....................................................)ประธานกรรมการสิทธิมนุษยชนแห่งชาติ / เลขาธิการคณะกรรมการสิทธิมนุษยชนแห่งชาติ /รองเลขาธิการคณะกรรมการสิทธิมนุษยชนแห่งชาติที่ได้รับมอบหมาย | **..........................................................................**(ลงชื่อ).......................................................(.....................................................).................................................................................... |
| (ลงชื่อ)....................................................... (.....................................................) ...............................................................................พยาน | (ลงชื่อ)....................................................... (.....................................................) ...............................................................................พยาน |